CELEX: 32019D0121
Language: et
Date: 2019-01-24 00:00:00
Title: Komisjoni rakendusotsus (EL) 2019/121, 24. jaanuar 2019, milles käsitletakse meedet, mille Saksamaa on võtnud vastavalt Euroopa Parlamendi ja nõukogu direktiivile 2006/42/EÜ, et keelata turule lasta CNC freespinki (mudelid UMC750SS ja UMC750), mille tootja on Haas Automation Europe N.V. (teatavaks tehtud numbri C(2019) 307 all) (EMPs kohaldatav tekst)

28.1.2019   
               
               
                  ET
               
               
                  Euroopa Liidu Teataja
               
               
                  L 24/29
               
            
         KOMISJONI RAKENDUSOTSUS (EL) 2019/121,
         24. jaanuar 2019,
         milles käsitletakse meedet, mille Saksamaa on võtnud vastavalt Euroopa Parlamendi ja nõukogu direktiivile 2006/42/EÜ, et keelata turule lasta CNC freespinki (mudelid UMC750SS ja UMC750), mille tootja on Haas Automation Europe N.V.
         
            
               (teatavaks tehtud numbri C(2019) 307 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artikli 11 lõiget 3,
         ning arvestades järgmist:
         
                     (1)
                  
                  
                     12. oktoobril 2017 teatas Saksamaa komisjonile kaitsemeetmest, mis võeti 12. septembril 2017 ja millega keelatakse turule lasta CNC freespingi mudeleid UMC750SS ja UMC750 („CNC freespingid“), mille tootja on Haas Automation Europe N.V., Mercuriusstraat 28, B-1930 Zaventem (edaspidi „tootja“).
                  
               
                     (2)
                  
                  
                     Saksamaa võttis meetme, arvestades, et CNC freespingid ei vastanud direktiivi 2006/42/EÜ I lisa punktis 1.5.13 sätestatud olulistele tervisekaitse- ja ohutusnõuetele. Oluliste tervisekaitse- ja ohutusnõuete punktis 1.5.13 ohtlike materjalide ja ainete lekke kohta nõutakse, et masin peab olema projekteeritud ja valmistatud nii, et on võimalik vältida masinas tekkivate ohtlike materjalide ja ainete sissehingamist, allaneelamist, nahale, silma ning limaskestadele sattumist ning läbi naha tungimist. Sellega seoses märkis Saksamaa, et CNC freespingid eritavad jahutusmäärde auru ilma äratõmbesüsteemita.
                  
               
                     (3)
                  
                  
                     Pärast Saksamaalt kaitsemeetme kohta teate saamist alustas komisjon konsulteerimist asjaomaste isikutega nende seisukohtade ärakuulamiseks. Komisjon saatis tootjale 24. aprillil 2018 kirja. Tootja teatas oma 27. aprilli 2018. aasta vastuses komisjonile, et tooteid ei lasta enam Saksamaa turule vabatahtlikul alusel ja et tootja on juhtumi Saksamaa ametiasutustega ametlikult sulgenud.
                  
               
                     (4)
                  
                  
                     Saksamaa kaitsemeetme kohta esitatud põhjenduste, kättesaadavate dokumentide ja tootja märkuste uurimine tõendab, et CNC freespingid ei vasta direktiivi 2006/42/EÜ I lisa punktis 1.5.13 sätestatud olulistele tervisekaitse- ja ohutusnõuetele. Selle puuduse tõttu võib toode kahjustada inimeste tervist või ohutust.
                  
               
                     (5)
                  
                  
                     Seepärast tuleks Saksamaa võetud kaitsemeedet pidada põhjendatuks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Saksamaa võetud kaitsemeede, millega keelatakse turule lasta CNC freespingi mudeleid UMC750SS ja UMC750, mille tootja on Haas Automation Europe N.V., Mercuriusstraat 28, B-1930 Zaventem, on põhjendatud.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 24. jaanuar 2019
            
               
                  Komisjoni nimel
               
               
                  komisjoni liige
               
               Elżbieta BIEŃKOWSKA
            
         
         
            (1)  ELT L 157, 9.6.2006, lk 24.